2.6.

Kriterji għall-għażla tal-magni li għandhom jiġu ttestjati In-numru ta’ magni li għandhom jiġu ttestjati jirreferi għall-Grupp ISM, u mhux għas-sottokategoriji tal-magna, għall-familji ta’ magni jew għat-tipi ta’ magni li jappartjenu għall-Grupp ISM. Il-manifattur għandu jagħżel magni li jirrappreżentaw, b’mod ibbilanċjat, is-sottokategoriji, il-familji ta’ magni u t-tipi ta’ magni li jappartjenu għall-Grupp ISM. Dan mhux neċessarjament għandu jimplika l-ittestjar ta’ magni li jappartjenu għal kull sottokategorija ta’ magna, familja ta’ magni jew tip ta’ magna. Għall-Gruppi ISM li jkun fihom kemm il-kategorija IWP kif ukoll dik IWA, l-għażla tal-magna għandha tinkludi, sa fejn ikun possibbli, magni taż-żewġ kategoriji. 2.6.1. Skema ta’ ttestjar għall-Grupp ISM A Il-manifattur għandu jagħżel waħda mill-iskemi ta’ ttestjar li ġejjin deskritti fil-punti 2.6.1.1 u 2.6.1.2 għall-monitoraġġ fis-servizz. 2.6.1.1. Skema ta’ ttestjar ibbażata fuq il-Perjodu tad-Durabbiltà tal-Emissjonijiet (EDP) ▼C1 2.6.1.1.1. L-ittestjar ta’ disa’ magni mill-Grupp ISM b’servizz akkumulat ta’ anqas minn a % tal-EDP, f’konformità mat-Tabella 2. Ir-riżultati tat-testijiet għandhom jiġu sottomessi lill-awtorità tal-approvazzjoni sat-28 ta’ Diċembru 2024. 2.6.1.1.2. L-ittestjar ta’ disa’ magni mill-Grupp ISM b’servizz akkumulat ta’ aktar minn b % tal-EDP, f’konformità mat-Tabella 2. Ir-rapporti tat-testijiet għandhom jiġu sottomessi lill-awtorità tal-approvazzjoni sat-28 ta’ Diċembru 2026. ▼M2 2.6.1.1.3. Meta l-manifattur ma jkunx jista’ jissodisfa r-rekwiżit skont il-punt 2.6.1.1 minħabba n-nuqqas ta’ disponibbiltà ta’ magni bl-akkumulazzjoni tas-servizz meħtieġa tal-punt 2.6.1.1.2, l-awtorità tal-approvazzjoni tista’ tippermetti l-ittestjar ta’ magni skont dan il-punt b’servizz akkumulat ta’ bejn darbtejn l-a % u l-b % tal-EDP, dment li l-manifattur jipprovdi evidenza robusta li jkun għażel magni bl-ogħla akkumulazzjoni ta’ servizz disponibbli. Bħala alternattiva, l-awtorità tal-approvazzjoni għandha taċċetta bidla fl-iskema tal-ittestjar ibbażata fuq perjodu ta’ erba’ snin stabbilita fil-punt 2.6.1.2. F’dak il-każ, in-numru totali ta’ magni li għandhom jiġu ttestjati skont il-punt 2.6.1.2 għandu jitnaqqas bin-numru ta’ magni diġà ttestjati u rrapportati f’konformità mal-punt 2.6.1.1.



Tabella 2 % tal-valuri tal-EDP għall-Grupp ISM definit f’2.6.1 Potenza ta’ referenza tal-magna magħżula (kW) a b 56 ≤ P < 130 20 55 130 ≤ P ≤ 560 30 70 2.6.1.2. Skema ta’ ttestjar ibbażata fuq perjodu ta’ erba’ snin Kull manifattur għandu jittestja medja ta’ disa’ magni fis-sena mill-Grupp ISM matul erba’ snin konsekuttivi. Ir-rapporti tat-testijiet għandhom jiġu sottomessi lill-awtorità tal-approvazzjoni kull sena, għat-testijiet li jitwettqu. L-iskeda għall-ittestjar u s-sottomissjoni tar-riżultati għandha tkun inkluża fil-pjan inizjali, u fi kwalunkwe pjan sussegwentement aġġornat, għall-monitoraġġ tal-magni fis-servizz ippreżentat mill-manifattur u approvat mill-awtorità tal-approvazzjoni. 2.6.1.2.1. Ir-riżultati tat-test tal-ewwel disa’ magni għandhom jiġu ppreżentati sa mhux aktar tard minn 24 xahar wara li l-ewwel magna tkun ġiet installata fil-makkinarju mobbli mhux tat-triq u sa mhux aktar tard minn 30 xahar wara li tkun bdiet il-produzzjoni tat-tip ta’ magna jew familja ta’ magni approvati fi ħdan il-Grupp ISM. 2.6.1.2.2. Meta l-manifattur juri lill-awtorità tal-approvazzjoni li l-ebda magna ma tkun ġiet installata f’makkinarju mobbli mhux tat-triq 30 xahar wara li tkun bdiet il-produzzjoni, ir-riżultati tat-test għandhom jiġu ppreżentati wara l-installazzjoni tal-ewwel magna, f’data miftiehma mal-awtorità tal-approvazzjoni. 2.6.1.2.3. Manifatturi li jipproduċu volum żgħir Fil-każ ta’ manifatturi li jipproduċu volum żgħir, in-numru ta’ magni ttestjati għandu jiġi adattat kif ġej: (a) il-manifatturi li jipproduċu biss żewġ familji ta’ magni fi ħdan Grupp ISM għandhom jissottomettu medja ta’ sitt riżultati ta’ testijiet ta’ magni fis-sena; (b) il-manifatturi li jipproduċu għas-suq tal-Unjoni aktar minn 250 magna fis-sena ta’ Grupp ISM li jkun fih familja ta’ magni waħda biss għandhom jissottomettu medja ta’ tliet riżultati ta’ testijiet ta’ magni fis-sena; (c) il-manifatturi li jipproduċu għas-suq tal-Unjoni bejn 125 u 250 magna fis-sena ta’ Grupp ISM li jkun fih familja ta’ magni waħda biss għandhom jissottomettu medja ta’ żewġ riżultati ta’ testijiet ta’ magni fis-sena; (d) il-manifatturi li jipproduċu għas-suq tal-Unjoni anqas minn 125 magna fis-sena ta’ Grupp ISM li jkun fih familja ta’ magni waħda biss għandhom jissottomettu medja ta’ riżultat wieħed ta’ test ta’ magna fis-sena. L-awtorità tal-approvazzjoni għandha tivverifika li l-kwantitajiet tal-produzzjoni ddikjarati ma jinqabżux matul il-perjodu ta’ erba’ snin li fih il-manifattur iwettaq l-ittestjar. Jekk dawn il-kwantitajiet jinqabżu fi kwalunkwe punt, il-manifattur għandu jittestja medja ta’ disa’ magni fis-sena għas-snin li jifdal tal-perjodu ta’ erba’ snin li għalihom ma jkunux ġew irrapportati riżultati. 2.6.2. Skema ta’ ttestjar għall-Gruppi ISM B, F, G, J, K, L, M u N Il-manifattur għandu jagħżel, għal kull grupp, waħda mill-iskemi ta’ ttestjar li ġejjin deskritti fil-punti 2.6.2.1 u 2.6.2.2 għall-monitoraġġ fis-servizz. 2.6.2.1. Skema ta’ ttestjar ibbażata fuq il-Perjodu tad-Durabbiltà tal-Emissjonijiet (EDP) ▼C1 2.6.2.1.1. L-ittestjar ta’ x magni mill-Grupp ISM b’servizz akkumulat ta’ anqas minn c % tal-EDP, f’konformità mat-Tabella 3. Ir-riżultati tat-testijiet għandhom jiġu sottomessi lill-awtorità tal-approvazzjoni sat-28 ta’ Diċembru 2024. 2.6.2.1.2. L-ittestjar ta’ x magni mill-Grupp ISM b’servizz akkumulat ta’ aktar minn d % tal-EDP, f’konformità mat-Tabella 3. Ir-riżultati tat-testijiet għandhom jiġu sottomessi lill-awtorità tal-approvazzjoni sat-28 ta’ Diċembru 2026. ▼M2 2.6.2.1.3. Meta l-manifattur ma jkunx jista’ jissodisfa r-rekwiżiti stabbiliti fil-punti 2.6.2.1.1 u 2.6.2.1.2 minħabba n-nuqqas ta’ disponibbiltà ta’ magni bl-akkumulazzjoni tas-servizz meħtieġa, l-awtorità tal-approvazzjoni tista’ tippermetti l-ittestjar ta’ magni skont dan il-punt b’servizz akkumulat ta’ bejn darbtejn is-c % u d-d % tal-EDP, dment li l-manifattur jipprovdi evidenza robusta li jkun għażel magni bl-ogħla akkumulazzjoni ta’ servizz disponibbli. Bħala alternattiva, l-awtorità tal-approvazzjoni għandha taċċetta bidla fl-iskema tal-ittestjar ibbażata fuq perjodu ta’ erba’ snin stabbilita fil-punt 2.6.2.2. F’dak il-każ, in-numru totali ta’ magni li għandhom jiġu ttestjati skont il-punt 2.6.2.2 għandu jitnaqqas bin-numru ta’ magni diġà ttestjati u rrapportati f’konformità mal-punti 2.6.2.1.1 u 2.6.2.1.2. 2.6.2.1.4. Meta jintuża r-rapport tat-test ta’ familja ta’ magni tal-Istadju IIIB ekwivalenti għall-kategorija RLL sabiex tinkiseb approvazzjoni tat-tip tal-Istadju V korrispondenti għal dik il-familja ta’ magni f’konformità mal-Artikolu 7(2) tar-Regolament ta’ Implimentazzjoni (UE) 2017/656 u l-manifattur tal-magna ma jkunx jista’ jissodisfa r-rekwiżiti fil-punti 2.6.2.1.1 u 2.6.2.1.2 minħabba n-nuqqas ta’ disponibbiltà ta’ magni tal-Istadju V bl-akkumulazzjoni tas-servizz meħtieġa, l-awtorità tal-approvazzjoni għandha taċċetta l-għażla ta’ magna tal-Istadju IIIB sabiex tikkonforma mar-rekwiżiti tal-punti 2.6.2.1.1 u 2.6.2.1.2.



Tabella 3 % tal-valuri tal-EDP għall-Gruppi ISM definiti f’2.6.2.1 Potenza ta’ referenza tal-magna magħżula (kW) c d P < 56 10 40 56 ≤ P < 130 20 55 P ≥ 130 30 70



Tabella 4 In-numru ta’ magni li għandhom jiġu ttestjati għall-Gruppi ISM definiti f’2.6.2, f’2.6.3.1 u f’2.6.4.1 N CA x 1 - 1 2 ≤ N ≤ 4 - 2 > 4 ≤ 50 2 5 ≤ N ≤ 6 > 50 3 ≥ 7 > 50 4 Fejn: N = In-numru totali ta’ familji ta’ magni tal-UE prodotti mill-manifattur fi ħdan il-Grupp ISM CA = Il-produzzjoni annwali kkombinata għas-suq tal-UE għall-bqija tal-familji ta’ magni prodotti mill-manifattur fi ħdan grupp ISM wara li jitwarrbu l-erba’ familji bl-ogħla produzzjoni annwali għas-suq tal-UE. x = In-numru ta’ magni li għandhom jiġu ttestjati 2.6.2.2. Skema ta’ ttestjar ibbażata fuq perjodu ta’ erba’ snin L-ittestjar ta’ medja ta’ x magni mill-Grupp ISM fis-sena matul erba’ snin konsekuttivi, f’konformità mat-Tabella 4. Ir-rapporti tat-testijiet għandhom jiġu sottomessi lill-awtorità tal-approvazzjoni kull sena, għat-testijiet li jitwettqu. L-iskeda għall-ittestjar u s-sottomissjoni tar-riżultati għandha tkun inkluża fil-pjan inizjali, u fi kwalunkwe pjan sussegwentement aġġornat, għall-monitoraġġ tal-magni fis-servizz ippreżentat mill-manifattur u approvat mill-awtorità tal-approvazzjoni. ▼C1 2.6.2.2.1. Ir-riżultati tat-testijiet tal-ewwel x magni għandhom jiġu sottomessi qabel id-data l-aktar tard minn dawn li ġejjin: (a) it-28 ta’ Diċembru 2024; ▼M2 (b) 12-il xahar wara li l-ewwel magna tkun ġiet installata f’makkinarju mobbli mhux tat-triq; (c) 18-il xahar wara li tibda l-produzzjoni ta’ tip ta’ magna jew familja ta’ magni approvati fi ħdan il-Grupp ISM. 2.6.2.2.2. Meta l-manifattur juri lill-awtorità tal-approvazzjoni li l-ebda magna ma tkun ġiet installata f’makkinarju mobbli mhux tat-triq 18-il xahar wara li tkun bdiet il-produzzjoni, ir-riżultati tat-testijiet għandhom jiġu ppreżentati wara l-installazzjoni tal-ewwel magna, f’data miftiehma mal-awtorità tal-approvazzjoni. 2.6.2.2.3. Manifatturi li jipproduċu volum żgħir In-numru ta’ magni ttestjati għandu jiġi adattat f’każ li l-produzzjoni annwali kkombinata fil-familji kollha ta’ magni fi Grupp ISM ma taqbiżx il-50 magna (manifatturi li jipproduċu volum żgħir), kif ġej: (a) il-manifatturi li jipproduċu total ta’ bejn 25 u 50 magna fis-sena għas-suq tal-Unjoni fil-familji kollha fi Grupp ISM partikolari għandhom jissottomettu jew: ▼C1 (i) riżultat wieħed ta’ test ta’ magna b’servizz akkumulat bejn c % u d % tal-EDP kif definit fit-Tabella 3 sat-28 ta’ Diċembru 2025, jew; ▼M2 (ii) medja ta’ riżultat wieħed ta’ test ta’ magna fis-sena fuq perjodu ta’ sentejn, li jibda 12-il xahar wara li l-ewwel magna tkun ġiet installata f’makkinarju mobbli mhux tat-triq, (b) il-manifatturi li jipproduċu total ta’ anqas minn 25 magna fis-sena għas-suq tal-UE fil-familji kollha fi Grupp ISM partikolari ma għandhom għalfejn jissottomettu l-ebda test ta’ magna sakemm il-produzzjoni ma taqbiżx il-35 magna f’perjodu ta’ sentejn konsekuttivi, f’liema każ il-manifattur għandu jsegwi l-istess skema kif stabbilita fis-subpunt (a). L-awtorità tal-approvazzjoni għandha tivverifika li l-kwantitajiet tal-produzzjoni ddikjarati ma jinqabżux matul il-perjodi stabbiliti fis-subpunt (a) tal-ewwel paragrafu. Jekk dawk il-kwantitajiet jinqabżu fi kwalunkwe punt, il-manifattur għandu jibdel għal waħda mill-iskemi ta’ ttestjar stabbiliti fil-punti 2.6.2.1. u 2.6.2.2. F’dak il-każ, in-numru totali ta’ magni li għandhom jiġu ttestjati skont dawk il-punti għandu jitnaqqas bin-numru ta’ magni diġà ttestjati u rrapportati f’konformità ma’ dan il-punt. 2.6.3. Gruppi ISM C, D, E, H u I Il-manifattur għandu jagħżel, għal kull grupp, waħda mill-iskemi ta’ ttestjar deskritti fil-punt 2.6.2 jew l-iskema ta’ ttestjar ibbażata fuq l-età tat-tagħmir deskritt fit-Taqsima 2.6.3.1 għall-monitoraġġ fis-servizz. 2.6.3.1. Skema ta’ ttestjar ibbażata fuq l-età tal-makkinarju mobbli mhux tat-triq (ara l-Illustrazzjoni 2 għar-referenza) ▼C1 2.6.3.1.1. L-ittestjar ta’ x magni mill-Grupp ISM b’sena ta’ produzzjoni tal-makkinarju mobbli mhux tat-triq mhux aktar minn sentejn qabel id-data ta’ dak it-test, (ara l-Illustrazzjoni 2), f’konformità mat-Tabella 4. Ir-riżultati tat-testijiet għandhom jiġu sottomessi lill-awtorità tal-approvazzjoni sat-28 ta’ Diċembru 2024. 2.6.3.1.2. L-ittestjar ta’ x magni mill-Grupp ISM b’sena ta’ produzzjoni tal-makkinarju mobbli mhux tat-triq mhux anqas minn erba’ snin qabel id-data ta’ dak it-test, (ara l-Illustrazzjoni 2), f’konformità mat-Tabella 4. Ir-riżultati tat-testijiet għandhom jiġu sottomessi lill-awtorità tal-approvazzjoni sat-28 ta’ Diċembru 2026. ▼M2 2.6.3.1.2.1. Għandha tiġi pprovduta evidenza robusta lill-awtorità tal-approvazzjoni li kull magna magħżula għall-ittestjar skont il-punt 2.6.3.1.2 tkun intużat kull sena b’mod u f’ammont simili għal dak tal-popolazzjoni tal-magni korrispondenti mqiegħda fis-suq tal-Unjoni. L-evidenza xierqa tista’ tinkludi karatteristiċi li juru tkagħbir normali bl-użu, rekords tal-użu, rekords tal-manutenzjoni u rekords tal-fjuwil ikkunsmat. 2.6.3.1.3. Meta l-manifattur ma jkunx jista’ jissodisfa r-rekwiżiti stabbiliti fil-punti 2.6.3.1.1 u 2.6.3.1.2 minħabba n-nuqqas ta’ disponibbiltà ta’ magni tas-sena ta’ produzzjoni meħtieġa ta’ makkinarju mobbli mhux tat-triq jew evidenza insuffiċjenti tal-użu, l-awtorità tal-approvazzjoni għandha taċċetta bidla fl-iskema tal-ittestjar abbażi tal-perjodu ta’ erba’ snin stabbilita fil-punt 2.6.2.2. F’dak il-każ, in-numru totali ta’ magni li għandhom jiġu ttestjati skont il-punt 2.6.2.2 għandu jitnaqqas bin-numru ta’ magni diġà ttestjati u rrapportati f’konformità mal-punti 2.6.3.1.1 u 2.6.3.1.2. Illustrazzjoni 2 Illustrazzjoni tal-magni eliġibbli għat-test tal-ISM abbażi tal-età ta’ makkinarju mobbli mhux tat-triq 2.6.4. Il-Gruppi ISM O u P Il-manifattur għandu jagħżel, għal kull grupp ISM, waħda mill-iskemi ta’ ttestjar deskritti fil-punt 2.6.2. Fil-każ li tintgħażel l-iskema ta’ ttestjar stabbilita fil-punt 2.6.2.1, il-manifatturi għandu jkollhom il-possibbiltà li japplikaw, fl-istess grupp ISM, l-iskema ta’ ttestjar ibbażata fuq il-qari tal-odometru deskritta fil-punt 2.6.4.1. Fil-każ li l-manifattur jagħżel il-proċedura stabbilita fil-punt 2.6.2.1, is-servizz akkumulat meħtieġ għandu jkun dak iddikjarat fit-Tabella 5 minflok dak iddikjarat fit-Tabella 3.



Tabella 5 % tal-valuri tal-EDP għall-Gruppi ISM O u P Grupp c d O 20 55 P 10 40 2.6.4.1. Skema ta’ ttestjar ibbażata fuq il-qari tal-odometru ta’ makkinarju mobbli mhux tat-triq ▼C1 2.6.4.1.1. L-ittestjar ta’ x magni mill-Grupp ISM b’qari tal-odometru ta’ makkinarju mobbli mhux tat-triq ta’ servizz akkumulat ta’ anqas minn c (km) f’konformità mat-Tabella 4 u mat-Tabella 6. Ir-riżultati tat-testijiet għandhom jiġu sottomessi lill-awtorità tal-approvazzjoni sat-28 ta’ Diċembru 2024. 2.6.4.1.2. L-ittestjar ta’ x magni mill-Grupp ISM b’qari tal-odometru ta’ makkinarju mobbli mhux tat-triq ta’ servizz akkumulat ta’ anqas minn d (km) f’konformità mat-Tabella 4 u mat-Tabella 6. Ir-riżultati tat-testijiet għandhom jiġu sottomessi lill-awtorità tal-approvazzjoni sat-28 ta’ Diċembru 2026. ▼M2



Tabella 6 Servizz akkumulat għall-Gruppi ISM O u P Grupp Ċilindrata tal-magna volum (cm3) c (km) d (km) O Li jkun 1 600 4 400 P < 100 1 350 5 400 ≥ 100 2 700 10 800 ▼M2 2.6.5. Il-manifattur jista’ jwettaq u jirrapporta dwar aktar testijiet minn dawk stabbiliti mill-iskemi ta’ ttestjar stabbiliti fil-punti 2.6.1, 2.6.2, 2.6.3 u 2.6.4. 2.6.6. L-ittestjar multiplu tal-istess magna sabiex tiġi pprovduta data għall-istadji konsekuttivi ta’ akkumulazzjoni tas-servizz f’konformità mal-punti 2.6.1, 2.6.2, 2.6.3 u 2.6.4 huwa rakkomandat, iżda dan ma huwiex obbligatorju.